Հավելված

Աբովյան համայնքի ավագանու 2017 թվականի ապրիլի 14-ի N 49-Ա որոշման

**Կ Ա Ր Գ**

**ԱԲՈՎՅԱՆ ՀԱՄԱՅՆՔՈՒՄ ՀԱՎԱՔՆԵՐԻ ՄԱՍԻՆ ԻՐԱԶԵԿՈՒՄՆԵՐԻ ԳՐԱՆՑԱՄԱՏՅԱՆԻ ՎԱՐՄԱՆ**

1. Աբովյան համայնքում հավաքների մասին իրազեկումների գրանցամատյանը (այսուհետ` գրանցամատյան) համայնքի վարչական տարածքում հավաքներ անցկացնելու վերաբերյալ «Հավաքների ազատության մասին» Հայաստանի Հանրապետության օրենքով սահմանված կարգով Աբովյանի համայնքապետարանի աշխատակազմ ներկայացրած իրազեկումների վերաբերյալ գրանցված տեղեկությունների ամբողջականությունն է:

2. Աբովյանի համայնքապետարանի աշխատակազմը, համապատասխան աշխատակցի միջոցով, վարում է գրանցամատյանը:

3. Գրանցամատյանը վարվում է թղթային տարբերակով, այն կարված, կնքված, էջերը համարակալված, խիստ հաշվառման հատուկ մատյան է:

4. Գրանցամատյանում իրազեկումների մասին գրանցումները կատարվում են հերթական համարներով: Յուրաքանչյուր տարի գրանցումները սկսվում են մեկից:

5. Մուտքագրման հերթական համարի դիմաց դրվում է «Հ» (հատուկ) մուտքային կոդը: Մուտքագրման համարը գրառվում է նաև ներկայացված իրազեկման փաստաթղթի վրա:

6. Ներկայացված իրազեկումները անհապաղ մուտքագրվում են գրանցամատյանում` ըստ դրանք ստանալու հերթականության:

7. Գրանցամատյանը բաղկացած է յոթ բաժիններից (Ձև 1) .

1) 1-ին բաժնում գրանցվում են ներկայացված իրազեկման հերթական համարը, ստացման օրը, ամիսը, տարեթիվը.

2) 2-րդ բաժնում գրանցվում են իրազեկումը ներկայացնողի տվյալները՝ անունը, ազգանունը, պաշտոնը.

3) 3-րդ բաժնում գրառվում է իրազեկման նպատակը՝ նախատեսվող հավաքի համառոտ նկարագիրը.

4) 4-րդ բաժնում նշվում է իրազեկման հետագա ընթացքի հետ կապված օրենքով սահմանված գործառույթներ իրականացնող՝ հանձնարարականը ստացող աշխատակցի անունը, ազգանունը.

5) 5-րդ բաժնում դրվում է հանձնարարականը ստացողի ստորագրությունը.

6) 6-րդ բաժնում գրանցվում է իրազեկման ընթացքի համառոտ նկարագիրը՝ կատարման արդյունքը, ամիսը, ամսաթիվը.

7) 7-րդ բաժնում նշում է կատարվում մուտքագրված գրության (իրազեկման) գտնվելու մասին:

Ձև 1

|  |  |  |  |  |  |  |
| --- | --- | --- | --- | --- | --- | --- |
| հ/հ,  ամիս, ամսաթիվ | Իրազեկողի տվյալները | Իրազեկման նպատակը | Հանձնարարա  կանը ստացողի անուն,  ազգանունը | Հանձնարարա  կանը ստացողի ստորագրու  թյունը | Կատարման  արդյունքը,  ամիսը,  ամսաթիվը | Գրության  գտնվելու  մասին |
| 1 | 2 | 3 | 4 | 5 | 6 | 7 |
|  |  |  |  |  |  |  |